
(OFOES obra de Enxeñería Sen Fronteiras está baixo unha licenza de Creative 
BY Commons Atribución 4.O Internacional. 


Non todo o gratis é libre, nin todo o libre é gratis 


Antes de comenzar hai que deixar unha cousa clara. Nin todas as aplicación gratis son libres, 
nin todas as aplicación libres son gratis. O concepto de liberade está directamente 
relacionado co respecto da privacidade das persoas usuarias. Un software é libre cando se 


pode executar, copiar, distribuír, estudar, modificar e mellorar. Polo tanto, o simple feito de 
que unha aplicación sexa gratis, non quere dicir que sexa libre. 


Ademais, aínda que en moitos casos sucede, que unha aplicación sexa libre non quere dicir 
que sexa gratuíta. Hai aplicacións libres que ofrecen un servizo completamente de pago, ou 
que ofrecen unha versión gratuíta con limitacións. Sen embargo, esta versión gratuíta tende a 
ser máis que suficiente para o uso habitual que se lle soe dar. Hai que pensar que estas 
aplicacións tamén chegar a ter unha serie de custos asociado, como pode ser os servidores 
web aos que nos conectamos de forma gratuíta. As aplicación que se detallan aquí son, ou 
ben completamente gratuítas, ou ben conteñen polo menos un plan gratuíto, pero dende 
logo todas son libres. 


A nube e os servizos autoaloxados 


É moi importante entender o concepto da nube. A nube non é máis ca un conxunto de 
ordenadores conectados entre si. Esto é algo que debemos ter en conta para comprender a 
importancia de conceptos como que os datos estes encriptados. 


Tamén existe a opción de autoaloxar os nosos servizos, é dicir, en lugar de depender de 
servidores externos de correo, calendario, almacenamento, etc, podemos ter o noso propio 
servidor ao que acceder remotamente. Relacionado con isto xorde o concepto de redes 
federadas, que consiste nun punto intermedio entre usar un servidor completamente externo 
e usar O teu propio servidor. Isto consiste en comunidades que se poñen de acordo para 
xestionar os seus propios servidores, podendo estar conectados ata certo punto cos 
servidores doutras comunidades. 


Grandes conxuntos de ferramentas 


Antes de comezar coa distintas alternativas existentes para cada tipo de servizo (correo, 
navegador web, etc.) imos destacar algún proxectos e conxuntos de ferramentas libres que 
conteñen distintas aplicacións de gran utilidade. 


F-Droid 

Consiste nun catálogo de aplicacións libres para Android, é dicir, sería unha especia de Play 
Store pero que só contén aplicacións libres. Podémolo descargar directamente dende a súa 
web. Durante a instalación aparecerannos unha serie de mensaxes de seguridade dos cales 
non nos temos que preocupar. 


Simple Mobile Toois 


En todos os dispositivos móbiles hai un serie de ferramentas imprescindibles 
independentemente do uso que lle vaiamos dar. Estas ferramentas son precisamente as que 
forman o conxunto de Simple Mobile Tools: galería de imaxes, calendario, contactos, notas, 
xestor de arquivos, reprodutor de música. SMS, gravadora de voz, cámara, calculadora, 
alarma, teclado, marcador... Sen dúbida un dos proxectos libres máis destacados de 
ferramentas libres para dispositivos móbiles, e quen non ten nada que envexar ás que nos 
ofrece Google. Aquí o equipo que hai detrás cóntanos a motivación que hai detrás do 
proxecto. 


Framasoft 


Outra compoñente clave no noso día a día son as plataformas colaborativas, sendo Framasoft 
un dos principais proxectos actuais neste campo. É unha asociación sen ánimo de lucro 
fundada no 2004 e que busca DesGoodlizar internet, ofrecendo un amplo conxunto de 
ferramentas online, como un pad colaborativo, unha axenda colaborativa, servizo de listas de 
correo, videochamadas ou un xestor de eventos, entre moitas outras. 


Cryptpad 


Ao igual que Framasoft, é un dos proxectos máis destacados en canto a aplicacións 
colaborativas. Permite crear follas de cálculo, pads, formularios, kanban, etc. Unha das 
principais vantaxes con respecto a Framasoft é que todos os arquivos están encriptados. Sen 
embargo, non hai aplicación mellores ou peores ca outras, é cuestión de probar e quedarnos 
coas que máis nos gusten. 


Proton 


Naceu en Suíza no 2014 cando un conxunto de persoal científico do CERN (a organización 
europea para a investigación nuclear) decidiu construír unha mellor internet baseada na 
privacidade. Conta cun servizo de correo electrónico, calendario, almacenamento na nube e 
VPN, todos eles encriptados para garantir a privacidade das persoas usuarias. 


Alternativas por tipo de servizo 


Unha vez presentados catro dos proxectos máis destacados de ferramentas libres (hai moitos 
máis), toca pasar ás alternativas específicas para cada servizo. 


Correo electrónico 


“ Proton Mail: É o servizo de correo pertencente ao conxunto de Proton. Está cifrado de 
extremo a extremo para garantir a privacidade dos datos, e o plan de balde consta de 
1 GB para almacenamento. Esto é máis que suficiente, especialmente si se mantén 


limpa a bandexa de entrada. En caso de ser necesario consta de varios plans de pago 
para aumentar o espazo dispoñible. 


“ K9; Cando falamos de correo electrónico cómpre diferenciar entre servizo de correo e 
cliente (a aplicación onde o consultamos). No caso de Proton, ofrécenos tanto o 
servizo de correo como o cliente para este servizo, coma no caso de Gmail. Sen 
embargo, en ocasións temos outros correos que queremos levar no noso dispositivo 
móbil, como pode ser o correo da universidade ou o do traballo. É aquí onde aparece 
K9, un cliente de correo libre para consultar os correos no noso móbil. 


- Thunderbird: Ao igual que K9, consiste nun cliente de correo electrónico, pero neste 
caso para ordenador. Cabe destacar que está desenvolvido pola Fundación Mozilla, 
máis coñecida polo neu navegador web: Firefox. Tamén é a Que está detrás de KO. 


Calendario 


“- Proton Calendar: Como vos poderedes imaxinar, tamén pertence ao conxunto de 
Proton, e tamén está encriptado. Ten todas as función que se soen necesitar dun 
calendario: accesible en liña, creación de eventos colaborativos (incluso con persoas 
que non usen Proton), recordatorios, etc. 


- Calendario de Simple Mobile Tools: Ao igual ca no caso do correo electrónico, no caso 
do calendario hai que diferenciar entre servizo e cliente. Proton Calendar ofrécenos un 
servizo de calendario e un cliente para este servizo, pero pode darse o caso de que 
teñamos outros calendarios online asociados por exemplos á conta do traballo. E é 
aquí onde entra o Calendario do conxunto de Simple Mobile Tools, do que xa falamos, 
permitíndonos ver e editar eses outros calendarios. 


Mensaxería instantánea 


- Matrix: Outros dos servizos imprescindibles é o da mensaxería instantánea. Matrix é un 
protocolo de comunicación seguro, descentralizado e encriptado para mensaxería. 
Para ser empregado é necesario instalar algún cliente, sendo Elements, tamén libre, 
un dos máis coñecidos. É multiplataforma, podendo ser empregado tanto dende o 
ordenador coma dende un dispositivo móbil, Un detalle a ter en conta é o feito de que 
non se require un número de teléfono móbil para rexistrarse. 


" Signal: É un servizo de mensaxería instantánea para móbiles que destaca polo 
protocolo de encriptado propio, dispoñible en aberto. Permite crear tanto grupos 
como chats privados. Para rexistrarse é necesario introducir un número de teléfono 
móbil. 


Videochamadas 


“ Jitsi: Algo que se volveu moi habitual no noso día a día son as videochamadas, e 
parece que veu para quedarse. Jitsi permite a conexión por vídeo e audio, a gravación 


A 


das sesións, chat interno e moitas outras funcións. Pódese autoaloxar nun servidor 
propio ou usar un dos múltiples servidores que hai en aberto, coma o xestionado polo 
propio equipo de Jitsi, Non é necesario instalar nada para empregalo. 


BigBlueButton: Probablemente o servizo de videochamadas libre máis potente. Está 
especialmente pensado para o sector educativo, aínda que é empregado tamén no 
resto de campos. Permite tamén a comunicación por vídeo e audio, ademais dunha 
xanela na que ir amosando unha presentación en PDF sen necesidade de compartir 
pantalla, especialmente útil en situacións con baixa velocidade de internet. Tamén 
conta dunha opción para gravar as sesións. Para usala é necesario instala nun 
servidor, ou ben buscar algún servidor aberto. 


Ofimática colaborativa 


Neste campo destacan Framasoft e Cryptpad, os que xa explicamos en máis detalle ao 
comezo. Constan de ferramentas colaborativas para a redacción de documentos, follas de 
cálculo, formularios, axendas, etc. Coma xa dixemos antes, o mellor é probar cada unha e 
decidir con cal quedarnos, o cal dependerá do que necesitemos, 


Notas 


Simple Note: Outro dos servizos máis empregados son as notas; listas da compra, 
ideas, borradores... Simple Notes, desenvolvida polos creadores de WordPress, 
permite crear carpetas e notas online, de forma que as podamos consultar dende 
calquera dispositivo, podendo incluso ter notas compartidas con outras persoas 
usuarias. Unha función destacada é a de que permite redactar as notas en linguaxe 
Markdown. 


Joplin: Esta é outra das opción máis destacadas. A diferencia da anterior, non permite 
a sincronización na nube de balde, para o que habería que subscribirse ou ben 
autoaloxala nun servidor. Sen embargo, unha característica destacada é que, a 
diferenza do que acontece con Simple Note, permite que as notas estean encriptadas 
de extremo extremo, garantindo que solo nós podemos consultar as nosas notas. 


Mapas 


Open Street Maps: é unha iniciativa para crear e proporcionar información xeográfica 
de forma libre, e non solo mapas das rúas. Para ser empregados dende o móbil é 
máis doado se empregamos unha das múltiples aplicacións que o usa como fonte de 
información xeográfica. Unha das máis potentes é OSMAnd. Consta de función de 
navegación, gravación de rutas, visualización de información topográfica, e moitas 
funcións máis, Unha das características máis destacadas é que permite descargar no 
dispositivo os mapas para consultalos sen conexión. 


Navegador 


Firefox: É un dos navegadores máis potentes e coñecidos, e é libre, sendo xestionado 
pola Fundación Mozilla. A diferenza doutras opcións non libres, destaca por un menor 
consumo de recursos, ademais de por suposto o respecto da privacidade das persoas 
usuarias. 


Tor: Se queres ir un paso máis alá, a rede Tor proporciona un paso extra de 
privacidade desviando a tua conexión por múltiples puntos, o que dificulta máis o 
seguimento das túas buscas. 


Buscador 


DUuckDuckGo: Como poderás imaxinar, de pouco vale usar un navegador web libre 
como Firefox, se usas Google como buscador. É aquí onde aparecen unha serie de 
alternativas. DuckDuckGo é quizás unha das máis coñecidas. A súa sede está nos 
Estados Unidos e os resultados proporcionados baséanse principalmente no buscador 
Bing de Microsoft. 


Startpage: Esta é outra das máis coñecidas e empregadas. A súa sede está nos Países 
Baixos, estando sometida á normativa europea de protección de datos. Os resultados 
obtidos baséanse principalmente no buscador de Goodle. Si, isto pode soar raro tendo 
en conta que estamos a falar de ferramentas alternativas a Google. Sen embargo, 
Startpage asegura non almacenar información persoal coma a dirección IP ou historial 
de busca. En canto a cal usar o mellor é probar e quedarse coa que máis che guste. 


Searx: Outra opción é a de Searx, un metabuscador descentralizado. A diferenza dos 
anteriores, non consiste nun buscador en si, se non que recolle as buscas obtidas por 
múltiples buscadores coma DUuckDuckGo, Goodle, Bing, Startpage... Isto fai máis 
complexo facer un seguimento da persoa usuaria. Como punto negativo está que en 
ocasións algún dos buscadores que empregan bloquéano temporalmente. Para 
probalo podes probar unhas das múltiples instancias dispoñibles. 


Almacenamento na nube 


pCloud: É un dos servizo libres de almacenamento na nube máis potente. A versión de 
balde permite ata 1O GB de almacenamento, sendo este ampliable con plans de pago. 
Ten a súa sede en Suíza, un dos países con normativas de protección de datos máis 
estritas. Co plan de balde a información non está encriptada, para isto é necesario 
adquirir un dos plans de pago. 


Proton Drive: Outro dos servizos do conxunto Proton é Proton Drive, que permite 
almacenar arquivos na nube de forma segura, estando estes encriptados de extremos 
a extremo. No plan de balde contamos con 1 GB, ampliable a través de plans de pago. 


Xestor de contrasinais 


Bitwarden: É un dos xestores de contrasinais máis coñecidos e seguros. É 
multiplataforma, podendo empregalo tanto no ordenador como en dispositivos 
móbiles, Consta de función de almacenamento de contrasinais (as cales se almacenan 
de forma encriptada), de xeración automática de contrasinais seguras, e de envío de 
texto de forma encriptada. Moitas veces tendemos a empregar contrasinais sinxelas, 
repetíndoas en múltiples sitios web, o que diminúe a nosa seguridade na rede. O 
emprego de xestores coma Bitwarden mellora a nosa seguridade. 


Autenticación en dous pasos (2FA) 


FreeOTP: A autenticación en dous pasos está moi relacionado co uso dos xestores de 
contrasinais, Non hai contrasinais I0096 seguras, polo que é interesante aumentar as 
capas de protección, e aquí é onde entra o da autenticación en dous pasos. Isto non é 
máis ca un código de seis díxitos que temos que introducir para iniciar sesión tras 
introducir correctamente a nosa contrasinal. Este é un código temporal que vai 
cambiando, e aquí é onde resulta útil o emprego de ferramentas como FreeOTP, que 
nos permiten almacenar estes códigos de forma sinxela. 


Necesitas unha alternativa para outro servizo? 


A web AlternativeTo.net conten un amplo catálogo de alternativas a moitas das aplicacións e 
servizos máis empregados. Hai que ter en conta que non todas as alternativas que mostra 
son libres, estando estas mostradas coa etiqueta Open Source. 


Este é un PDF híbrido que contén o documento en formato ODT editable e PDF. Para 
modificalo pódese abrir en LibreOffice ou cun programa que traballe co formato ODT (Open 
Document Formalt). 


